ગીર સોમનાથમાં ચાલુ વર્ષે મેઘરાજાની મહેર પછી મગફળીનું ઉત્પાદન વધુ થતાં સરકારે ૧પ નવેમ્બરથી ટેકાના ભાવે મગફળી ખરીદવાની જાહેરાત કરી છે અને તે માટે ઓનલાઇન ફોર્મ ભરવાની ગુરૂવારથી વિધિ શરૂ થશે ત્યારે અહીંના માર્કેટ યાર્ડમાં મબલખ મગફળીનો જથ્થો ખડકાયો છે. રોજની ૧પ હજાર ગુણી મગફળી આવી રહી છે. જેના ભાવ ૭પપથી ૯૮૦ સુધીના બોલાઇ રહ્યા છે. જો કે સરકારે ૧૦૦૦ રૂપિયા ટેકાના ભાવ ખરીદી માટે જાહેર કર્યા છે. કોડીનાર માર્કેટ યાર્ડમાં હાલ જયાં જુઓ ત્યાં મગફળીના જથ્થા જોવા મળે છે. આ વિસ્તારમાં સારા વરસાદથી મગફળીનું ઉત્પાદન સારૂ થતાં રોજની ૧પ હજાર ગુણી ખેડૂતો યાર્ડમાં વેંચાણ માટે લઇ આવે છે.